Ele Loonde

**Ele Loonde** (sündinud 1997) on eesti muuseumitöötaja, ajakirjanik ja kommunikatsioonispetsialist. 

## Haridus

2013. aastal lõpetas kiitusega Tallinna muusikakeskkooli 9. klassi muusikateaduse erialal ja 2016. aastal Gustav Adolfi gümnaasiumi. 2020. aastal omandas Tartu Ülikoolis bakalaureusekraadi semiootikas ja kultuuriteoorias.  

## Töö

2016. aastal alustas kommunikatsioonijuhtimise alal teistkordsel noorte nüüdismuusika festivalil mini Eesti Muusika Päevad ehk mini-EMP. 

2017.–2018. aastal oli praktikant ja vabakutseline ajakirjanik ajalehes Postimees. 2018.–2019. aastal juhtis Euroopa üliõpilaste foorumi võrgustiku AEGEE-Tartu haru avalike suhete töörühma. 2019.–2020. aastal oli suvereporter ajalehes Eesti Päevaleht, samuti töötas lühiajaliselt Eesti kunstimuuseumis kommunikatsioonispetsialistina, organisatsioonides Noored Kooli ja Ettevõtlusküla.  

Aastatel 2021–2022 oli Tartu Ülikooli muuseumi kommunikatsioonispetsialist. Sellest perioodist saab tema töödena välja tuua kodulehe uuendamise, muuseumi roherühma juhtimise ning festivali “Toome müks”, amatöörfotograafidele suunatud astrofoto konkursi ning toomkiriku varemete vahel toimunud jääpeo “Ars Ulademica” korraldamise. Lisaks on Ele Loonde olnud näituste “Ars Academica. Tartu Ülikooli kunstikogu” (2021), “Surma pale. Elu nägu surimaskides” (2021), “Uudiseid Marsilt” (2021), “Toomkiriku saladuste kamber” (2021), “Iidamast-aadamast. Heaks eluks vajalikud asjad” (2022) ja “Baikali ja Berliini vahel. Astronoom Schwarz 200” (2022) tutvustaja.  
## Huvialad
Laulnud mitu aastat Tallinna muusikakeskkooli noortekooris, millega võideti Ingrid Kõrvitsa juhatusel 2011. aastal Euroraadio koorikonkursi "Let The Peoples Sing" laste- ja noortekooride kategooria esikoht. 2014. aastal võideti sama kollektiiviga Itaalias Arezzos Euroopa karika sarja kuuluval rahvusvahelisel koorikonkursil esikoht naiskooride ning teine koht XX-XXI sajandi muusika kategoorias. On laulnud ka Tallinna muusikakeskkooli kammerkooris, millega toodi 2013. aastal dirigent Janne Fridolini dirigeerimisel esikoht Austrias toimunud noorte muusika festivalilt Summa Cum Laude. Alates 2021. aasta sügisest Tartu ülikooli kammerkoori liige. 

2017–2019 tegutses Tartu Ülikooli filosoofia ja semiootika üliõpilaste filmiklubis. Harrastab mälumängu, on käsitööhuviline.  

## Tunnustus
 
2015. aastal sai Eesti teaduste akadeemia õpilaste teadusauhinna „Telesaate „Klassikatähed 2014“ osalejate representatsioon veebimeedias Delfi, Menu ja Õhtulehe näitel“ eest. 

## Artiklid
* 2020 - “Paavo Järvi: kultuurimaailmas on muutused väga tuntavad”, Eesti Päevaleht 
* 2020 - “Hõiska, Eesti rahvas, meil on maailmatasemel festival!”, Eesti Päevaleht 
* 2020 - “ERSO ei sõida Ukraina suurimale klassikalise muusika festivalile”, Eesti Päevaleht 
* 2020 - “Kliimakunstnik: "On viimane aeg, et täiskasvanud hakkaksid lapsi kuulama””, Eesti Päevaleht 
* 2020 - “Helilooja Jüri Reinvere: Eesti hakkab muusikariigina kaardilt kaduma”, Eesti Päevaleht 
* 2020 - “FOTOD ja VIDEO | Apteeker Melchiori filmivõtted saavad hollywoodlikud mõõtmed”, Eesti Päevaleht 
* 2020 - “Puust allveepaat, enamlaste mäss ja Stalini puhkuselaev - Admiraliteedi rikkalik ajalugu”, Eesti Päevaleht 
* 2019 - “Ele Loonde: poliitika sotsiaalmeedia kapriisides”, Postimees 
* 2019 - “Poliitika sotsiaalmeedia kapriisides”, Müürileht 
* 2019 - “10 olulist hetke ETV ekraanil. Esimesest eetripäevast Maidani rahutusteni”, Eesti Päevaleht 
* 2019 - “FOTOD | Pärnu muusikafestival andis juubeli puhul välja raamatu”, Eesti Päevaleht
* 2019 - “Triin Koch: võiksime laulupidude protsessi rohkem nautida”, Eesti Päevaleht 
* 2019 - “Raul Talmariga laulupeol. Kaks ja pool rongkäiku, villid ja õpetaja ülikond”, Eesti Päevaleht 
* 2019 - “Ernesaksa taktikepp ehk Kuidas lihtsast harjutuskepist sai laulupidude sümbol”, Eesti Päevaleht 
* 2019 - “Laulupeol kaare all: õllevarud, pissihäda ja liigutuspisarad”, Eesti Päevaleht 
* 2019 - “VIDEO | Kersti Kaljulaid pärast valiknaiskooride proovi: ka presidendina tahan oma kooris edasi laulda!”, Eesti Päevaleht 
* 2019 - “Märt-Matis Lill: ida mõjusid meie kultuurile võiks rohkem teadvustada”, Eesti Päevaleht 
* 2019 - “Erkki-Sven Tüür: avalikult on helladest teemadest võimatu rääkida, kohe saad templi otsaette”, Eesti Päevaleht 
* 2019 - “Tippvormis Metallica ehk Mitme põlvkonna lemmikbändi fenomen”, Eesti Päevaleht 
* 2019 - „„Pavarotti” ehk Vastamata küsimused ja klantspilt suurest tenorist”, Eesti Päevaleht 
* 2019 - “Bocelli ebalevalt alanud kontsert kujunes kuulajaile kustumatuks kogemuseks”, Eesti Päevaleht
* 2019 - “Intsikurmu. Bränd, mis vastab tarbijate ootustele”, Eesti Päevaleht 
* 2019 - “Tartu süda ja kõige raskemini maalitav hoone”, Eesti Päevaleht 
* 2018 - “Ele Loonde: kes on lumehelbeke?”, Postimees 
* 2018 - „Internetimeemid EKRE poliitilises kommunikatsioonis“, Acta Semiotica Estica XV ISSN 1406–9563 
* 2018 - “Kaitseväe salajased dokumendid rippusid aastaid avalikult internetis”, Eesti Päevaleht 
* 2017 - “Ele Loonde: kas meie läheks sõtta?”, Postimees 
* 2017 - “Eesti muusikatähtede pidu”, Postimees 
* 2017 - “Perekond Visnap viib Eesti kunstnike loomingu laia maailma”, Postimees 
* 2017 - “Tunnike tänavamuusikuna: eurod, dollar ja tööpakkumine”, Postimees 
* 2017 - “Eesti kiireim juuksur sõidab 650 hobujõulise BMW-ga”, Postimees 
* 2017 - “Õpilasfirma lugu: Eesti muld Euroopa südames”, Postimees 
* 2017 - “Filmiarvustus: «Perekonnapea» annab Ameerika üledoosi”, Postimees 
* 2017 - “Lenna ja Estonian Voices lava taga: üks ruum ja tund meikimiseks”, Postimees 
* 2017 - “Sündmuste pulsil: «Krimi» kannul reede öös”, Postimees 
* 2017 - “Mööda sadamakaid üles või plärtsuga vette!”, Postimees
* 2017 - “Mööda sadamakaid üles või plärtsuga vette!”, Postimees
* 2017 - “Ei tea, mida oma eluga edasi teha – guugelda!”, Postimees 
* 2012 - “Nõmmel on hea olla noor!”, Nõmme Sõnumid

## Viited